I januar 2019 ble Tsjekkia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Tsjekkia har startnummer 6. «Friend of a Friend» ble blant de ti beste i sin semifinale og kvalifiserte seg dermed til finalen lørdag 18. mai. I finalen kom sangen på ellevteplass av 26 deltakere. Låten fikk blant annet 12 poeng fra den norske juryen.